gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fr gl gl gl es gl gl gl gl gl gl gl gl gl gl gl sv en sv fr de de gl gl gl gl it gl gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A alcaldesa de Cangas retíralle a Abalo competencias de Urbanismo
Xoves, quinta feira, 29 de setembro de 2022
Dende ACE xa adiantan que non responderán a ese "tipo de provocacións" e lamentan que non se abra unha mesa de diálogo.
A alcaldesa de Cangas, Clara Millán (BNG), retiroulle competencias a Abalo en materia de urbanismo
Co goberno tripartito en continuo cambaleo, a alcaldesa de Cangas tomou a primeira decisión estratéxica neste taboleiro de xogo no que, de momento, nada se precipita. Clara Millán (BNG) ditou unha resolución segundo a cal o vindeiro luns será ela quen presida a Comisión Técnica de Urbanismo, asumindo as rendas dunha concellería de urbanismo que, segundo o acordo do pacto de goberno, asumía até o de agora o líder de Alternativa Canguesa de Esquerdas (ACE), Mariano Abalo.
Esta decisión obedecería, segundo a nacionalista, ás queixas recibidas sobre o estado de abandono deste departamento, logo de reclamacións supostamente presentadas ben de promotores, ben de particulares, pola xestión do urbanismo municipal. En calquera caso, o que fai a alcaldesa é asumir as competencias que, entende, descoidaba o actual edil, a quen acusan de ausentarse de diferentes comisións. A decisión ten o carácter oficial dunha resolución que fará que sexa Millán quen presida unha xuntanza que, polo seu cargo, lle correspondería a Abalo, mais non foi adoptada nunha xunta de goberno, órgano que permitiría, de facto, retirar o líder de ACE do goberno municipal.
Con todo, no actual momento político no que os enfrontamentos entre estas dúas formacións coligadas no executivo local anuncian unha posíbel ruptura, a ninguén escapa as posíbeis derivacións deste movemento.
Para Abalo, unha "cortina de fume"
O concelleiro de urbanismo xa adiantou que dende a súa formación "non vamos a entrar neste tipo de batallas", argumentando que a decisión que tomou a alcaldesa busca "unicamente desacreditar e confundir". Mariano Abalo entende que "esta é a reacción dunha persoa cabreada", mais que "non é a forma de resolver a crise de goberno".
Así as cousas, e coa negativa das dúas formacións a asumir unha ruptura do pacto de goberno que, con todo, ambos consideran insostíbel, Abalo lamenta que non se dese ningún paso aínda para "abrir un cauce de diálogo". A día de hoxe, asegura, non se convocou ningunha xuntanza para avaliar a situación de gobernabilidade ou para superar esta patente crise.
O líder de ACE advirte á alcaldesa que "se está tan preocupada polas cuestións urbanísticas que asuma os seus propios erros" no canto de "actuar como a dereita máis caciquil" e subliña que a actual retirada de competencias non é máis que "unha cortina de fume" que trata de desviar a atención sobre a "consolidación do pelotazo urbanístico que supoñen as obras de Salgueirón".
Anterior: Cangas, un tripartito visto para sentenza
Cangas, un tripartito visto para sentenza
A alcaldesa de Cangas anuncia "novidades" no pacto de goberno logo dun pleno cheo de incidentes
En liberdade os mariñeiros detidos en Cangas
O Tribunal Superior de Xustiza avala as obras do porto deportivo de Massó
Nova manifestación en Massó para impedir a entrada de camións á obra
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Mariano Abalo (ACE) adianta que non entrarán "neste tipo de batallas"
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto